ლარილარი
ლარილარი (სვან. ლარილა̈რ) — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის თემში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი). მდებარეობს მდინარეების ნენსკრისა და ნაკრის წყალგამყოფი შდავლერის ქედის სამხრეთ-დასავლეთ კალთის ძირას, მდინარე ნენსკრის მარცხენა ნაპირზე. ზღვის დონიდან 880 მ, მესტიიდან 75 კმ.